Diari Oficial de la Generalitat Valenciana


Sumari del DOGV 7120, del 27-09-2013 (2013/9136)

RESOLUCIÓ de 18 de setembre de 2013, de la Conselleria d'Educació, Cultura i Esport, per la qual s'autoritza la desadscripció del centre Escola Universitària Ford Espanya de la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7120

Data del DOGV
:   27-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9136


Data del document
:   18-09-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de setembre de 2013, de la Conselleria d'Educació, Cultura i Esport, per la qual s'autoritza la desadscripció del centre Escola Universitària Ford Espanya de la Universitat Politècnica de València. [2013/9136]  
En virtut del Decret 262/1994, de 20 de desembre, del Consell, va ser aprovada l'adscripció a la Universitat Politècnica de València del centre Escola Universitària Ford Espanya, per a impartir les ensenyances d'Enginyeria Tècnica en Mecànica, hui grau en Enginyeria Mecànica.   
Amb data 13 de febrer de 2013, la Universitat Politècnica de València va sol·licitar a la Conselleria d'Educació, Cultura i Esport l'inici dels tràmits necessaris per a la desadscripció del centre Escola Universitària Ford Espanya.  
Els promotors del centre i la Universitat Politècnica de València han subscrit amb data 19 de novembre de 2012 un acord de rescissió del conveni de col·laboració entre Ford Espanya, SL, i la Universitat Politècnica de València per a la impartició d'ensenyances en l'Escola Universitària Ford Espanya, a fi de garantir els drets adquirits pels estudiants que estan cursant els seus estudis perquè els puguen acabar i mantindre els drets d'examen corresponents una vegada acabada la docència.  
El Consell de Govern de la Universitat, amb data 17 de juliol de 2012, proposa la desadscripció. Així mateix, el Ple del Consell Social de la Universitat, reunit en sessió celebrada el 25 de juliol de 2012, va adoptar l'acord d'aprovar la proposta de desadscripció.  
L'Agència Valenciana d'Avaluació i Prospectiva (AVAP) ha emés l'informe preceptiu.  
Consta en l'expedient la justificació i el compliment dels requisits exigits per la Llei Orgànica 6/2001, de 21 de desembre, d'Universitats, així com el que disposa la Llei 4/2007, de 9 de febrer, de la Generalitat, de Coordinació del Sistema Universitari Valencià, i la resta de normes aplicables.  
Finalment, el Ple del Consell Valencià d'Universitats i Formació Superior va tindre coneixement de la proposta de desadscripció en la seua reunió de data 18 de juliol de 2013.  
En virtut del que disposa la disposició addicional novena de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i de conformitat amb la proposta del director general d'Universitats, Estudis Superiors i Ciència, fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Autoritzar la desadscripció del centre Escola Universitària Ford Espanya de la Universitat Politècnica de València.  
  
Segon  
D'acord amb la clàusula segona de l'acord de rescissió del conveni, ambdós parts adoptaran els acords que siguen necessaris per a garantir els drets dels alumnes matriculats en l'Escola Ford Espanya a la finalització dels seus estudis, i amb possibilitat d'acollida en la Universitat Politècnica de València dels alumnes que actualment estiguen cursant els estudis de primer i segon curs de grau i sol·liciten el trasllat a la universitat.   
  
Tercer  
El que disposen els articles anteriors es traslladarà al Ministeri d'Educació, Cultura i Esport, a fi que efectue les oportunes inscripcions en el Registre d'Universitats, Centres i Títols.  
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar a partir de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de ser publicada.   
  
València, 18 de setembre de 2013.- La consellera d'Educació, Cultura i Esport: María José Catalá Verdet.